Valla maastik
**Ance vald** (läti keeles *Ances pagasts*) on vald Lätis Ventspilsi piirkonnas. Vald piirneb sama piirkonna Pope, Puze ja Tārgale vallaga, samuti ka Talsi piirkonna Dundaga ning Kolka vallaga.

Valla pindala on 398 km². 2016. aasta seisuga elas seal 656 inimest. Valla keskus on Ance küla. Vallavanemaks on Aira Kajaka.

Ajalugu
-------

Ance vald moodustati aastal 1925, mil see eraldati Pope vallast. Aastal 1935 oli valla pindala 374,9 km² ja seal oli 3302 elanikku. Aastal 1945 moodustati vallas Ance, Lielirbe, Lonaste ja Rinda külanõukogu, aastal 1949 aga vald likvideeriti. Aastal 1951 liideti Ance külanõukoguga likvideeritav Rinda, aastal 1954 aga likvideeritav Lonaste külanõukogu ja osa Lielirbe külanõukogu maid. Aastal 1990 muudeti külanõukogu vallaks. 2009. aastast kuulub vald Ventspilsi piirkonda.

Irbene külas tegutseb Ventspilsi Rahvusvaheline Raadioastronoomiakeskus. Seal on üks 32-meetrine ja üks 16-meetrine paraboolraadioteleskoop. Pärast Nõukogude armee taandumist 1994. aastal võttis selle üle Läti Teaduste Akadeemia. Samas on Irbenet nimetatud ka kummituslinnaks, kuna varasemast suurusest on vähe järel.

Loodus
------

Suurimad jõed on Irbe jõgi ja selle lisajõed Rinda jõgi ning Stende jõgi. Järvedest asuvad vallas 14 hektari suurune Zigatezers, 4,7 hektari suurune Stulbezers, 18 hektari suurune Skarbezers, 12 hektari suurune Makšķerezers, 4,8 hektari suurune Lukņezers, 1,8 hektari suurune Kalpezers, 7,1 hektari suurune Dūmezers, 4 hektari suurune Bočezers, 5 hektari suurune Bēržezers ja 20 hektari suurune Garais ezers (Pikkjärv). Valla pindalast katvad metsad 87,7 %.

Looduskaitse all on Plūdoņi tammed, Saulstari tammed, Riekstukalnsi tammed, Pasakase tamm, Ailankase tammed, Ailankase luha tammed, Ailankase lähistel asuv põlispuude kasvuala, Upeslejase mänd, Būvmeisteri mänd, Tiltkalni saar, Iercemsi tamm, Liepkalni tammed, Liepkalni silla tammed, Vičaki vanajõe tamm, Vičaki vana tamm, Vičaki kõver tamm ja Lagāti mänd, samuti mõned nimetud looduskaitsealused põlispuud. Valla idaosas asub osaliselt Raķupe oru hoiuala, põhjaosas aga samuti osaliselt Ance soode ja metsade hoiuala ning Ovīši hoiuala.

Kaitstavad objektid
-------------------

Kultuurimälestistest on riikliku kaitse all Ance mõisa elumaja uksehinged, Rinda kiriku uksed, altar ja kantsel koos selle maalingutega, hiiepaik Mazistabase Stieguļi mägi, Angerminde (Rinda) keskaegne linnus ja Ance muinaskalmed. Kohaliku kaitse all on Mazistabase keskaegne kalmistu, Upeslīči muinaskalmed, Pēterlauki palumetsa muinaskalmed ja Viesturi muinaskalmed.

Asustus
-------

Aastal 2011 elas vallas 610 lätlast, 10 venelast, 6 ukrainlast ja 3 leedulast, lisaks veel 1 valgevenelane ja 1 poolakas.

Valla külad on:

| Küla | Küla tüüp | Elanike arv |
| --- | --- | --- |
| **Ance** | vidējciems | 319 (2018) |
| Auzdarciems | skrajciems | 17 (2005) |
| Irbene | mazciems | 7 (2016) |
| Jorniņi | vidējciems | 58 (2018) |
| Kārļmuiža | skrajciems | 4 (2005) |
| Lonaste | skrajciems | 19 (2018) |
| Rinda | skrajciems | 24 (2018) |
| Virpe | skrajciems | 34 (2018) |

Ülejäänud valla elanikud elasid külade koosseisu mitte kuuluvates taludes.

* Sein endises Irbene sõjaväebaasisSein endises Irbene sõjaväebaasis
* Rinda jõgiRinda jõgi
* RT-32 raadioteleskoop IrbenesRT-32 raadioteleskoop Irbenes
* Rinda kirikRinda kirik
* Mets Ovīši hoiualalMets Ovīši hoiualal
* Rinda linnuse varemedRinda linnuse varemed
* Mahajäetud hooned IrbenesMahajäetud hooned Irbenes

Viited
------

1. ↑  Iedzīvotāju skaits pēc tautības reģionos, pilsētās, novados, pagastos, apkaimēs un blīvi apdzīvotās teritorijās gada sākumā (pēc administratīvi teritoriālās reformas 2021. gadā) 2021 - 2022, vaadatud 3.10.2023.
2. ↑  Latvijas iedzīvotāju skaits pašvaldībās (pagastu dalījumā). Iedzīvotāju reģistra statistika uz 01.01.2016, Pilsonības un migrācijas lietu pārvalde.
3. ↑  Ventspils novads (vaadatud 13.01 2018)
4. ↑  Valdības rīkojumi un pavēles Valdības Vēstnesis 1925.gada 20.aprīlis
5. ↑  Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0.
6. ↑  Okupētās Latvijas administratīvi teritoriālais iedalījums. Latvijas Valsts arhīvu ģenerāldirekcija. Rīga, 1997. ISBN 9984-9256-0-9
7. ↑  Ventspils novada teritorijas plānojums. Paskaidrojuma raksts. lk. 12
8. ↑  Latvijas īpaši aizsargājamām dabas teritorijām dabas datu pārvaldības sistēmā OZOLS
9. ↑  Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts
10. ↑  Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts
11. ↑  Ethnic composition of Latvia 2011
12. 1 2  Vietvārdu datubāze. Latvijas Ģeotelpiskās informācijas aģentūra.

Välislingid
-----------

 Ance vald – pildid, videod ja helifailid Wikimedia Commonsis
* Valla koduleht
* Kaart valla üldplaneeringuga

| * v
* r
Ventspilsi piirkonna haldusjaotus |
| --- |
| 
Ance vald **·**  Jūrkalne vald **·**  Piltene linn **·**  Piltene vald **·**  Pope vald **·**  Puze vald **·**  Zirase vald **·**  Zlēkase vald **·**  Tārgale vald **·**  Ugāle vald **·**  Usma vald **·**  Užava vald **·**  Vārve vald |